b'\n_START_ARTICLE_\nVilniaus sukilimas\n_START_SECTION_\nPasirengimas sukilimui\n_START_PARAGRAPH_\nS\xc4\x85mokslo organizatoriai Lietuvos Did\xc5\xbeiosios kunigaik\xc5\xa1tyst\xc4\x97s sostin\xc4\x97je buvo in\xc5\xbeinerijos pulkininkas Jok\xc5\xabbas Jasinskis ir Lietuvos didysis stovyklininkas Karolis Prozoras. \xc4\xae s\xc4\x85moksl\xc4\x85 buvo \xc4\xaftraukti patrioti\xc5\xa1kai nusiteik\xc4\x99 Lenkijos\xe2\x80\x93Lietuvos daliniai, i\xc5\xa1sid\xc4\x97st\xc4\x99 u\xc5\xbe Vilniaus rib\xc5\xb3 vadovaujami generolo-leitenanto Antano Chlevinskio._NEWLINE_Pa\xc4\x8diame Vilniuje dislokavosi Rusijos karinis garnizonas (apie 2 t\xc5\xabkst. kari\xc5\xb3 ir 19 pab\xc5\xabkl\xc5\xb3), vadovaujamas generolo-majoro Nikolajaus Arsenjevo. Lenkijos armijos skai\xc4\x8dius Vilniuje buvo apie 400 \xc5\xbemoni\xc5\xb3._NEWLINE_Nakt\xc4\xaf i\xc5\xa1 baland\xc5\xbeio 11 d. \xc4\xaf 12 d. Vilniaus komendanto generolo-majoro Nikolajasus Arsenjevo \xc4\xafsakymu buvo are\xc5\xa1tuoti daugelis aktyv\xc5\xabs b\xc5\xabsimo s\xc4\x85mokslo organizatoriai._NEWLINE_Baland\xc5\xbeio 21 d. \xc4\xaf Vilni\xc5\xb3 atvyko Lietuvos didysis etmonas Simonas Kosakovskis, kuris patar\xc4\x97 pravesti naujus are\xc5\xa1tus tarp lenk\xc5\xb3 s\xc4\x85mokslinink\xc5\xb3 ir pravesti puolam\xc4\x85sias operacijas prie\xc5\xa1 lenk\xc5\xb3 karius, dislokuotus netoli Vilniaus.\n_START_SECTION_\nEiga\n_START_PARAGRAPH_\n1794 met\xc5\xb3 nakt\xc4\xaf i\xc5\xa1 baland\xc5\xbeio 22 d. \xc4\xaf 23 d. Lietuvos sostin\xc4\x97je \xc4\xafsipliesk\xc4\x97 karinis sukilimas. Lietuvos kari\xc5\xb3 b\xc5\xabrys (apie 400 \xc5\xbemoni\xc5\xb3), vadovaujamas Jok\xc5\xabbo Jasinskio staiga puol\xc4\x97 rus\xc5\xb3 garnizon\xc4\x85. Baland\xc5\xbeio 23 d. pirmoje pus\xc4\x97je Vilnius buvo kontroliuojamas sukil\xc4\x97li\xc5\xb3. Rusijos komendantas generolas-majoras Nikolajus Arsenjevas buvo paimtas \xc4\xaf nelaisv\xc4\x99. \xc4\xae nelaisv\xc4\x99 pateko taip pat 50 karinink\xc5\xb3 ir iki 600 \xc5\xbeemesnio rango kari\xc5\xb3. Rusijos kariai padrikai atskiromis grup\xc4\x97mis paliko miest\xc4\x85._NEWLINE_Majoras Nikolajus Tu\xc4\x8dkovas surinko b\xc4\x97gan\xc4\x8dius karius ir 8 valand\xc4\x85 ryto i\xc5\xa1ved\xc4\x97 i\xc5\xa1 miesto 700 \xc5\xbemoni\xc5\xb3 su 12-ka patrank\xc5\xb3. Kartu su tuo b\xc5\xabriu majoras gr\xc4\xaf\xc5\xbeo \xc4\xaf Lietuvos sostin\xc4\x99. Jo \xc4\xafsakymu kariai padeg\xc4\x97 Vilniaus priemiest\xc4\xaf, o artileristai i\xc5\xa1d\xc4\x97st\xc4\x97 patrankas vienoje i\xc5\xa1 kalv\xc5\xb3 ir prad\xc4\x97jo ap\xc5\xa1audyti miesto centr\xc4\x85. Prie\xc5\xa1 Tu\xc4\x8dkov\xc4\x85 sukil\xc4\x97liai i\xc5\xa1siunt\xc4\x97 t\xc5\xabkstant\xc4\xaf p\xc4\x97stinink\xc5\xb3 su keturiomis patrankomis. Kazokai apsimestinai traukdamiesi viliojo juos link patrank\xc5\xb3, kurios ap\xc5\xa1aud\xc4\x97. Ataka buvo atmu\xc5\xa1ta. Iki vidurdienio Tu\xc4\x8dkovas surinko jau apie 2 200 \xc5\xbemoni\xc5\xb3. Vakare sukil\xc4\x97liams atvyko pastiprinimas ir nakt\xc4\xaf Tu\xc4\x8dkovas i\xc5\xa1ved\xc4\x97 savo karius \xc4\xaf Gardin\xc4\x85._NEWLINE_Baland\xc5\xbeio 24 d. Rotu\xc5\xa1\xc4\x97 aik\xc5\xa1t\xc4\x97je buvo paskelbtas \xe2\x80\x9eLietuvos liaudies sukilimo aktas\xe2\x80\x9c, kuriame buvo pareik\xc5\xa1ta Vilniaus sukilimo tiksl\xc5\xb3 vienyb\xc4\x97 su Lenkijos sukilimu, vadovaujamu Tado Kosciu\xc5\xa1kos._NEWLINE_T\xc4\x85 pa\xc4\x8di\xc4\x85 dien\xc4\x85 buvo sudaryta Lietuvos tautin\xc4\x97 auk\xc5\xa1\xc4\x8diausioji taryba vadovaujama Naugarduko vaivados Juozapo Nesiolovskio ir Vilniaus vadovo Antano Tyzenhauzo. \xc4\xae Lietuvos tautin\xc4\x97s auk\xc5\xa1\xc4\x8diausios tarybos sud\xc4\x97t\xc4\xaf \xc4\xaf\xc4\x97jo 29 \xc5\xbeym\xc5\xabs Vilniaus miestel\xc4\x97nai. Buvo sudaryta deputacija vadovauti kariams, administracijai ir i\xc5\xbedui. Pulkininkas Jok\xc5\xabbas Jasinskis buvo paskirtas Vilniaus komendantu._NEWLINE_Prie sukil\xc4\x97li\xc5\xb3 prisijung\xc4\x97 taip vadinamo Rusijos armijos Lietuvos korpuso dalys. Po Antro ATR padalijimo (1793) LDK kariai, suformuoti i\xc5\xa1 Rusijos u\xc5\xbegrobt\xc5\xb3 vaivadij\xc5\xb3 gyventoj\xc5\xb3, 1793 met\xc5\xb3 gegu\xc5\xbe\xc4\x97s 6 d. prisiek\xc4\x97 i\xc5\xa1tikimybei Jekaterinai Did\xc5\xbeiajai. Tai du p\xc4\x97stinink\xc5\xb3 pulkai ir keturi kavalerijos pulkai ir trys brigados \xe2\x80\x9eliaudies kavalerijos\xe2\x80\x9c. Pulkai gavo rusi\xc5\xa1kus pavadinimus: Iziaslavo ir Ovru\xc4\x8do \xe2\x88\x92 p\xc4\x97stinink\xc5\xb3, Bugos, Vinicos, \xc5\xbditomiro ir Konstantinovo \xe2\x88\x92 lengvosios raiteli\xc5\xb3, Braclavo, Voluin\xc4\x97s ir Dnepro raiteli\xc5\xb3 brigados. Kai kurie Lietuvos daliniai 1793 metais buvo i\xc5\xa1formuoti, j\xc5\xb3 karius ir karininkus privert\xc4\x97 \xc4\xafstoti \xc4\xaf rus\xc5\xb3 armij\xc4\x85._NEWLINE_J. Jasinskio divizija, kurios didesni\xc4\x85j\xc4\x85 dal\xc4\xaf sudar\xc4\x97 valstie\xc4\x8diai, gegu\xc5\xbe\xc4\x97s 7(18) d. prie Polianos kaimo (dabar \xe2\x88\x92 A\xc5\xa1menos rajonas) sumu\xc5\xa1\xc4\x97 rus\xc5\xb3 kari\xc5\xb3 b\xc5\xabr\xc4\xaf, jud\xc4\x97jus\xc4\xaf i\xc5\xa1 Minsko \xc4\xaf Vilni\xc5\xb3. Antroje gegu\xc5\xbe\xc4\x97s pus\xc4\x97je \xc5\xa1i divizija dalyvavo Lipni\xc5\xa1ki\xc5\xb3 m\xc5\xab\xc5\xa1yje. Netrukus Lietuvos kari\xc5\xb3 skai\xc4\x8dius pasiek\xc4\x97 40 t\xc5\xabkstan\xc4\x8di\xc5\xb3 \xc5\xbemoni\xc5\xb3. Sukil\xc4\x97liai pa\xc4\x97m\xc4\x97 \xc4\xaf savo kontrol\xc4\x99 Breslauj\xc4\x85, Brest\xc4\x85, Gardin\xc4\x85, Kobrin\xc4\x85, A\xc5\xa1men\xc4\x85, Valkavisk\xc4\x85, Lyd\xc4\x85, Naugarduk\xc4\x85, Pinsk\xc4\x85 ir Slanim\xc4\x85._NEWLINE_Vilniuje buvo sukurtas vie\xc5\xa1o saugumo deputacijos revoliucinis teismas. Baland\xc5\xbeio 25 d. u\xc5\xbe i\xc5\xa1davyst\xc4\x99 buvo pakartas paskutinis Lietuvos didysis etmonas Simonas Kosakovskis._NEWLINE_1794 met\xc5\xb3 bir\xc5\xbeelio 4 d. Tadas Kosciu\xc5\xa1ka atleido Jok\xc5\xabb\xc4\x85 Jasinsk\xc4\xaf nuo vadovavimo LDK tautinei auk\xc5\xa1\xc4\x8diausiai tarybai, o bir\xc5\xbeelio 10 d. i\xc5\xa1formavo taryb\xc4\x85, pakei\xc4\x8diant j\xc4\x85 daugiau nuosaikesne centralizuota LDK deputacija. Vietoje Jok\xc5\xabbo Jasinskio vyriausiu LDK sukil\xc4\x97li\xc5\xb3 vadu buvo paskirtas generolas-majoras Mykolas Vielhorskis._NEWLINE_Liepos 19 d. Vilni\xc5\xb3 apgul\xc4\x97 Rusijos armija vadovaujama generolo-majoro Bogdano Knoringo. Lietuvos sostin\xc4\x97s gynybai vadovavo Mykolas Vielhorskis. Vilni\xc5\xb3 gyn\xc4\x97 apie 500 reguliari\xc5\xb3 kari\xc5\xb3 ir apie 1 500 ginkluot\xc5\xb3 kovotoj\xc5\xb3. B. Kioringas tur\xc4\x97jo 8 t\xc5\xabkstan\xc4\x8dius kari\xc5\xb3 ir kelet\xc4\x85 pabukl\xc5\xb3. Dvi dienas ar\xc5\xa1ios kovos baig\xc4\x97si dideliais nuostoliais Rusijos kariuomen\xc4\x97s gretose. Vilnius liko sukil\xc4\x97li\xc5\xb3 rankose._NEWLINE_Rugpj\xc5\xabt\xc4\xaf Mykolas Vielhorskis atsistatydino, nes smarkiai kent\xc4\x97jo nuo \xc5\xbeaizd\xc5\xb3, gaut\xc5\xb3 Austrijos tarnyboje. Tadas Kasciu\xc5\xa1ka vietoje Mykolo Vielhorskio paskyr\xc4\x97 generol\xc4\x85-leitenant\xc4\x85 Stanislov\xc4\x85 Mokronovsk\xc4\xaf, gerai pasirei\xc5\xa1kusio sukilimo metu Var\xc5\xa1uvoje._NEWLINE_Rugpj\xc5\xab\xc4\x8dio 9 d. netoli Vilniaus atvyko generolo-majoro Ivano Germano korpusas, susijung\xc4\x97 su B. Knoringo korpusu. Rugpj\xc5\xab\xc4\x8dio 11 d. Rusijos armija vadovaujama Bogdano Kioringo (12 000 kari\xc5\xb3 ir stipri lauko artilerija) prad\xc4\x97jo antr\xc4\x85 Vilniaus atak\xc4\x85. Vilniaus sostin\xc4\x97s gynybai vadovavo generolas-leitenantas Antonaijus Chlevinskis. Rugpj\xc5\xab\xc4\x8dio 12 d. Vilniaus garnizonas kapituliavo. Rugpj\xc5\xab\xc4\x8dio 14 d. Vilniaus garnizonas pasira\xc5\xa1\xc4\x97 lojalumo akt\xc4\x85 Rusijai.'